open-index/open-wikipedia-markdown huggingface dataset:
เอเดรียน พาลิกกี

**เอเดรียน ลี พาลิกกี** (; เกิด 6 พฤษภาคม พ.ศ. 2526) เป็นนักแสดงหญิงชาวอเมริกัน เธอเป็นที่รู้จักกันเป็นอย่างดีจากการรับบทเป็น Tyra Collette ในซีรีส์ชีวิต-กีฬาของช่อง NBC เรื่อง *[[Friday Night Lights (TV series)|Friday Night Lights]]* (2549-2554) รับบทเป็น บาร์บาร่า "บ็อบบี" มอร์ส ในซีรีส์ซูเปอร์ฮีโรของเอบีซีเรื่อง *[[ชี.ล.ด์. ทีมมหากาฬอเวนเจอร์ส]]* (พ.ศ. 2557–2559) และเป็นผู้บัญชาการเคลลี เกรย์สัน ในซีรีส์แนวตลก-ชีวิต-วิทยาศาสตร์ของช่อง Fox/Hulu เรื่อง *[[The Orville]]* (2017-ปัจจุบัน) 

พาลิกกียังมีบทบาทสนับสนุนในภาพยนตร์เรื่อง *[[Legion (2010 film)|ลีเจียน]]* (2010), *[[Red Dawn (2012 film)|เรดดาวน์]]* (2012), *[[จีไอโจ สงครามระห่ำแค้นคอบร้าทมิฬ]]* (2013) และ *[[John Wick (film)|จอห์น วิค แรงกว่านรก]]* (2014)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2526
หมวดหมู่:จักรวาลภาพยนตร์มาร์เวล
นาตาเลีย คอร์โดวา-บักลีย์

**นาตาเลีย คอร์โดวา-บักลีย์** (; บางครั้งใช้ชื่อในกิตติประกาศว่า **นาตาเลีย กอร์โดบา** (Natalia Córdova); (เกิด 25 พฤศจิกายน พ.ศ. 2525) เป็นนักแสดงหญิงชาวอเมริกันเชื้อสายเม็กซิโก เธอเป็นที่รู้จักกันเป็นอย่างดีจากการแสดงใน เอเลน่า "โย-โย" โรดริเกซ ในซีรีส์ชีวิต-ซูเปอร์ฮีโรของเอบีซีเรื่อง ชี.ล.ด์. ทีมมหากาฬอเวนเจอร์ส (พ.ศ. 2556–2563) 

## อ้างอิง

หมวดหมู่:นักแสดงอเมริกัน
หมวดหมู่:นักแสดงเม็กซิกัน
หมวดหมู่:บุคคลที่เกิดในปี พ.ศ. 2525
หมวดหมู่:จักรวาลภาพยนตร์มาร์เวล
เอลิซาเบธ เฮนสตริดจ์

**เอลิซาเบธ ฟรานเซส เฮนสตริดจ์** (;  เกิด 11 กันยายน พ.ศ. 2530) เป็นนักแสดงและผู้กำกับชาวอังกฤษ เธอเป็นที่รู้จักกันเป็นอย่างดีจากการแสดงเป็น เจ็มมา ซิมมอนส์ ในซีรีส์แนวชีวิต-โลดโผน-ซูเปอร์ฮีโรของ ABC เรื่อง ชี.ล.ด์. ทีมมหากาฬอเวนเจอร์ส (2013–2020) เป็นส่วนหนึ่งในจักรวาลภาพยนตร์มาร์เวล

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2530
หมวดหมู่:จักรวาลภาพยนตร์มาร์เวล
เจฟฟ์ วอร์ด (นักแสดง)

**เจฟฟ์ วอร์ด** (; เกิด 30 ธันวาคม พ.ศ. 2529) เป็นนักแสดงชาวอเมริกัน เขาเป็นที่รู้จักกันเป็นอย่างดีจากบทบาทนักแสดงของเขาในบท ชาลส์ แมนสัน ในภาพยนตร์เรื่อง *Manson's Lost Girls* (2016), รับบท เซธ มาร์โลว์ ใน *[[Channel Zero (TV series)|Channel Zero: No-End House]]* (2017) และ เดค ชอว์ ในชี.ล.ด์. ทีมมหากาฬอเวนเจอร์ส (พ.ศ. 2560–2563)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2529
หมวดหมู่:จักรวาลภาพยนตร์มาร์เวล
มาร์ทีน นีเมิลเลอร์

**ฟรีดริช กุสทัฟ เอมีล มาร์ทีน นีเมิลเลอร์** () เป็นบาทหลวงนิกายลูเทอแรน นักเทววิทยา และอดีตทหารเรือในสงครามโลกครั้งที่หนึ่งชาวเยอรมัน มีชื่อเสียงจากการเป็นผู้ต่อต้านระบอบนาซี และเป็นเจ้าของวลีโด่งดังที่สุดในการต่อต้านระบอบนาซี

หลังทษวรรษที่ 1950 เป็นต้นไป เขาเป็นนักกิจกรรมใผ่สันติและต่อต้านสงคราม เขาดำรงตำแหน่งรองประธานขององค์การผู้ต่อต้านสงครามนานาชาติระหว่างค.ศ. 1966 ถึง 1972 และยังเป็นแกนนำผู้เรียกร้องการปลดอาวุธนิวเคลียร์

## ประวัติ
นีเมิลเลอร์เกิดที่เมืองลิพชตัท (Lippstadt) มณฑลเว็สท์ฟาเลิน จักรวรรดิเยอรมัน เมื่อวันที่ 14 มกราคม ค.ศ. 1892 เขาเติบโตมาในครอบครัวหัวเก่า ซึ่งมีบิดาเป็นบาทหลวงนิกายลูเทอแรน ต่อมาในปีค.ศ. 1900 ครอบครัวย้ายไปอยู่ที่เมืองเอ็ลแบร์เฟ็ลด์ (Elberfeld)

180px|thumb|นีเมิลเลอร์ในเครื่องแบบทหารเรือเยอรมัน
เขารับราชการเป็นนายทหารเรือ ปฏิบัติหน้าที่บนเรืออูในช่วงสงครามโลกครั้งที่หนึ่ง เรือเอกนีเมิลเลอร์มีผลงานประจักษ์จนได้รับกางเขนเหล็กชั้นหนึ่ง เมื่อสงครามสิ้นสุด จักรพรรดิวิลเฮ็ล์มที่ 2 สละราชสมบัติ นีเมิลเลอร์ไม่ยอมรับรัฐบาลประชาธิปไตยจึงลาออกจากราชการทหารและผันตัวเป็นครูสอนศาสนา เขาบวชเป็นบาทหลวงเต็มตัวเมื่อค.ศ. 1924 ต่อมาเขาย้ายไปเป็นบาทหลวงประจำเมืองดาเลิมในกรุงเบอร์ลินเมื่อปีค.ศ. 1931

นีเมิลเลอร์เป็นคนหัวเก่าเช่นเดียวกับบาทหลวงส่วนใหญ่ในเยอรมนี เขาต่อต้านรัฐบาลไวมาร์ซึ่งเป็นรัฐบาลในระบอบประชาธิปไตยอย่างเปิดเผย ในตอนแรก เขายินดีกับการเรืองอำนาจของฮิตเลอร์ในปีค.ศ. 1933 โดยเชื่อว่าฮิตเลอร์จะฟื้นฟูประเทศให้กลับมาแข็งแกร่งดังเช่นอดีตได้อีกครั้ง ในหนังสือเกี่ยวกับเรืออูของเขาซึ่งตีพิมพ์ในปีค.ศ. 1933 เรียกยุคสาธารณรัฐไวมาร์ว่าเป็น "ยุคมืด" และยกย่องฮิตเลอร์ว่าเป็นผู้ริเริ่ม "บูรณชาติ" หนังสือของนีเมิลเลอร์เล่มนี้ได้รับผลตอบรับทางบวกจากหนังสือพิมพ์และกลายเป็นหนังสือขายดีอันดับต้นๆในขณะนั้น

แต่เมื่อรัฐบาลนาซีออกบทบัญญัติ "วรรคอารยัน" () ซึ่งตัดสิทธิ์หลายประการของชาวยิว รวมไปถึงสิทธิ์ในการนับถือลูเทอแรน นีเมิลเลอร์จึงผันตัวเป็นฝ่ายตรงกับระบอบนาซี เขาร่วมลงชื่อในภาคีนักบวชโปรแตสแตนท์ซึ่งวิพากษ์วิจารณ์นโยบายนาซีและประกาศว่าวรรคอารยันไม่สอดคล้องกับหลักเมตตาธรรมของชาวคริสต์ ในค.ศ. 1934 เขาร่วมจัดตั้งโบสถ์สารภาพ () ซึ่งเป็นกลุ่มคริสต์ที่ต่อต้านการครอบงำศาสนจักรโดยระบอบนาซี

การต่อต้านระบอบนาซีของเขาทำให้เขาถูกจับกุมตัวเมื่อวันที่ 1 กรกฎาคม ค.ศ. 1937 เขาถูกไต่สวนโดยศาลพิเศษที่ตั้งขึ้นเพื่อพิจารณาคดีเป็นปฏิปักษ์ต่อรัฐ เขาถูกพิพากษาปรับ 2,000 ไรชส์มาร์คและถูกกักขังเป็นเวลาเจ็ดเดือน แต่ทันทีที่ถูกปล่อยตัว เขาก็ถูกจับกุมซ้ำโดยตำรวจลับขององค์การเอ็สเอ็ส และถูกส่งตัวไปค่ายกักกันซัคเซินเฮาเซินและค่ายกักกันดาเคา ระหว่างนั้น เขาเคยเสนอตัวเป็นผู้บังคับการเรือดำน้ำ แต่ถูกปฏิเสธ เขาถูกกักขังจนสิ้นสุดสงครามในปีค.ศ. 1945

## วลีของนีเมิลเลอร์
180px|thumb|วลีของนีเมิลเลอร์ ฉบับในสหรัฐ แต่ฉบับนี้ไม่ใช่ฉบับที่ถูกต้องตามต้นฉบับ
วลีของนีเมิลเลอร์มีอยู่หลายฉบับหลายคำแปลด้วยกัน ฉบับที่ได้รับความนิยมที่สุดปรากฏตามพิพิธภัณฑ์ในสหรัฐ แต่ฉบับดังกล่าวไม่ใช่ฉบับที่ถูกต้อง และด้านล่างนี้คือฉบับที่มูลนิธิมาร์ทีน-นีเมิลเลอร์ ยอมรับนับถือเป็นต้นฉบับ

## อ้างอิง

หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:นักบวชในศาสนาคริสต์ชาวเยอรมัน
หมวดหมู่:บุคคลจากรัฐนอร์ทไรน์-เว็สท์ฟาเลิน
เบรตต์ ดาลตัน

**เบรตต์ แพทริค ดาลตัน** (; เกิด 7 มกราคม พ.ศ. 2526) เป็นนักแสดงและนักพากย์ชาวอเมริกัน เขาเป็นที่รู้จักกันเป็นอย่างดีจากการรับบท แกรนท์ เวิร์ด และ Hive ในซีรีส์ *[[ชี.ล.ด์. ทีมมหากาฬอเวนเจอร์ส]]* ของเอบีซี และรับบท ไมเคิล มันโร ในวิดีโอเกม *[[Until Dawn]]* ค.ศ. 2015 

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2526
หมวดหมู่:จักรวาลภาพยนตร์มาร์เวล
เอ็นแวร์ โจคาย

**เอ็นแวร์ ลีฟ โจคาย** (, ; เกิด 12 กุมภาพันธ์ พ.ศ. 2523) เป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักในบทบาท วิกเตอร์ ในซีรีส์โทรทัศน์แนวนิยายวิทยาศาสตร์เรื่อง *[[Dollhouse (TV series)|Dollhouse]]* และในบท แดเนียล ซูซา ในเรื่อง เอเจนต์ คาร์เตอร์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
จอห์น แฮนนาห์ (นักแสดง)

**จอห์น เดวิด ฮานนาห์** (; เกิด 23 เมษายน พ.ศ. 2505) เป็นนักแสดงภาพยนตร์และโทรทัศน์ชาวสก็อต เขามีชื่อเสียงจากเรื่อง *[[Four Weddings and a Funeral]]* (1994) ซึ่งเขาได้รับการเสนอชื่อเข้าชิงรางวัล BAFTA Award สาขานักแสดงสมทบชายยอดเยี่ยม รับบทเป็น แมทธิว ผลงานภาพยนตร์เรื่องอื่น ๆ ของเขา ได้แก่ *[[Sliding Doors]]* (1998) และ ''เดอะมัมมี่'' ไตรภาค (1999–2008) บทบาททางโทรทัศน์ของเขา ได้แก่ ดร. เอียน แมคคัลลัม ในเรื่อง *[[McCallum (TV series)|แมคคัลลัม]]* (1995–1998); (1995–1998); ดี.ไอ. จอห์น เรบัส ในเรื่อง *[[Rebus (TV series)|เรบัส]]* (2000–2001); แจ็ค โรเปอร์ ใน *[[New Street Law]]* (2549-2550); เจค ออสบอร์น ในเรื่อง *[[Cold Blood (TV series)|โคลด์บลัด]]* (2007–2008), Quintus Lentulus Batiatus ใน *[[Spartacus (TV series)|สปาร์ตาคัส]]* (2010–2011), แจ็ก โคลธ ใน *[[A Touch of Cloth]]* (2012–14), พ่อของเจสัน (เอสัน) ในซีรีส์ของช่อง BBC เรื่อง *[[Atlantis (TV series)|แอตแลนติส]]* (2013–15) ดร. โฮลเดน แรดคลิฟฟ์ ในเรื่อง *[[ชี.ล.ด์. ทีมมหากาฬอเวนเจอร์ส]]* (2016–2017), คอลิน ใน *[[Overboard (2018 film)|โอเวอร์บอร์ด]]* (2018) และ อาร์ชี วิลสัน ในซีรีส์เรื่อง *[[Trust Me (British TV series)|ทรัสต์มี]]* ของช่อง BBC 

## อ้างอิง

หมวดหมู่:นักแสดงสก็อตแลนด์
หมวดหมู่:บุคคลที่เกิดในปี พ.ศ. 2505
หมวดหมู่:จักรวาลภาพยนตร์มาร์เวล
สงครามอสูรเหล็ก: สมรภูมิมืด

**สงครามอสูรเหล็ก: สมรภูมิมืด** ()  เป็นละครชุดทางโทรทัศน์สตรีมมิงแบบอนิเมะสัญชาติอเมริกันที่สร้างจากภาพยนตร์ฉบับคนแสดงเรื่อง *แปซิฟิค ริม* สองเรื่องแรก  ผลิตโดยเลเจนดารีเทเลวิชัน  มีกำหนดฉาย 4 มีนาคม พ.ศ. 2564 ทางเน็ตฟลิกซ์ 

## ตัวละคร
;แฮย์เลย์ ทราวิส
:
;เทย์เลอร์ ทราวิส
:
;โลอา
:

## การฉาย
*สงครามอสูรเหล็ก: สมรภูมิมืด* มีกำหนดฉาย 4 มีนาคม พ.ศ. 2564 บนเน็ตฟลิกซ์   ตัวอย่างทีเซอร์ถูกปล่อยออกมาในวันที่ 1 กุมภาพันธ์  ตามด้วยตัวอย่างเต็มในวันที่ 5 กุมภาพันธ์ 

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในมหาสมุทรแปซิฟิก
หมวดหมู่:ภาพยนตร์หุ่นยนต์
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์ที่มีฉากในอนาคต
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
บิวเซฟาลัส

[thumb|right|upright|''อเล็กซานเดอร์กับบิวเซฟาลัส'' โดย[โดเมนีโก มารีอา กานูตี คริสต์ศตวรรษที่ 17]]
**บิวเซฟาลัส** (, ;  จาก  *bous* "โค" กับ  *kephalē*, "หัว" หมายถึง "หัวโค"; ประมาณ 355 ปีก่อน ค.ศ. – มิถุนายน 326 ปีก่อน ค.ศ.) เป็นม้าของอเล็กซานเดอร์มหาราช และเป็นหนึ่งในม้าที่โด่งดังที่สุดในสมัยคลาสสิก 

รายงานในสมัยโบราณ บันทึกว่า บิวเซฟาลัสตายหลังยุทธการที่แม่น้ำเฌลัมเมื่อ 326 ปีก่อน ค.ศ. (ปัจจุบันอยู่ในแคว้นปัญจาบ ประเทศปากีสถาน) และถูกฝังที่จะลาลปูร์ชะรีฟ (นอกเมืองเฌลัม แคว้นปัญจาบ ประเทศปากีสถาน) อีกรายงานหนึ่งบันทึกว่า บิวเซฟาลัสถูกฝังที่เมืองปะฮาเลีย (ในมันดีบะฮาอุดดีน แคว้นปัญจาบ) ซึ่งได้ชื่อเมืองมาจากชื่อม้านี้ (อเล็กซานเดรียบิวเซฟาลอส)

ชื่อของบิวเซฟาลัสมีที่มาจากตราที่มีรูปหัวโคบนตะโพกของมัน

## อ้างอิง

## แหล่งข้อมูลอื่น
* 

หมวดหมู่:อเล็กซานเดอร์มหาราช
หมวดหมู่:กรีซโบราณ
หมวดหมู่:ประวัติศาสตร์ปากีสถาน
หมวดหมู่:ม้าศึก
หวงผู่ (จงชาน)

**** () เป็นเมืองในจงชาน มณฑลกวางตุ้ง ประเทศจีน

## อ้างอิง

หมวดหมู่:จงชาน
อัลฆ็อยเฎาะฮ์

**อัลฆ็อยเฎาะฮ์** () เป็นเมืองหลักของเขตผู้ว่าการอัลมะฮ์เราะฮ์ ประเทศเยเมน

## ภูมิอากาศ

## อ้างอิง

หมวดหมู่:สถานที่ที่มีประชากรในเขตผู้ว่าการอัลมะฮ์เราะฮ์
วัดทิพพาวาส

**วัดทิพพาวาส** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร ที่ตั้งวัดมีเนื้อที่ 20 ไร่ อาณาเขตทิศเหนือติดต่อกับที่ธรณีสงฆ์ ทิศตะวันออกติดต่อกับลำรางข้างวัดทิพพาวาส ทิศใต้ติดต่อกับซอยฉลองกรุง 53 และทิศตะวันตกติดต่อกับคลองลำกอไผ่ วัดยังมีที่ธรณีสงฆ์ 1 แปลง มีเนื้อที่ 36 ไร่ 92 ตารางวา

วัดทิพพาวาสสร้างขึ้นเมื่อ พ.ศ. 2429 ไม่มีประวัติเกี่ยวกับผู้สร้างวัด ประชาชนนิยมเรียกชื่อตามภูมิประเทศที่ตั้งวัดว่า **วัดลำกอไผ่** เนื่องจากที่คลองลำกอไผ่มีกอไผ่กอหนึ่งมองเห็นได้แต่ไกล และบางคนเรียกอีกชื่อหนึ่งว่า **วัดต้นไทร** เนื่องจากมีต้นไทรใหญ่อยู่ในบริเวณวัดมองเห็นได้แต่ไกลเช่นกัน วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2490 และให้ราชการสร้างโรงเรียนระดับประถมศึกษาในที่ดินเนื้อที่ประมาณ 2 ไร่ และได้ให้ที่ดินสร้างสถานีอนามัยอีกประมาณ 1 ไร่

อาคารเสนาสนะสำคัญได้แก่ อุโบสถ กว้าง 9.60 เมตร ยาว 16.50 เมตร ทรงไทยโบราณ เครื่องบนเป็นไม้สักทั้งหมด กุฏิสงฆ์ จำนวน 8 หลัง หอสวดมนต์ และศาลาการเปรียญ

บริเวณรอบวัดมีชาวมอญอาศัยอยู่เป็นจำนวนมาก สันนิษฐานว่าชาวมอญบริเวณวัดทิพพาวาสคงอพยพเข้ามาในสมัยของเจ้าพระยามหาโยธา (เจ่ง คชเสนี) ในระยะแรกตั้งถิ่นฐานอยู่ที่พระประแดง (จังหวัดสมุทรปราการ) จากนั้นส่วนหนึ่งได้ย้ายมาตั้งถิ่นฐานบริเวณนี้ ในช่วงวันสงกรานต์ ชุมชนจะจัดให้มีประเพณีสงกรานต์แบบมอญขึ้นที่วัดเป็นประจำทุกปี นอกจากการทำบุญสรงน้ำพระแล้วยังมีการเล่นสะบ้าอีกด้วย

## รายนามเจ้าอาวาส
* พระอาจารย์หลุย
* พระอาจารย์อยู่ ติกฺขญาโน
* พระอาจารย์มี
* พระครูจักร ธนปาโล
* พระครูถาวรธรรมวงศ์
* พระวชิรวุฒาจารย์ วิ. (เคลือบ ธมฺมเตโช)

## อ้างอิง

ทิพพาวาส
ทิพพาวาส
หมวดหมู่:โบราณสถานในเขตลาดกระบัง
วัดทุ่งเศรษฐี (กรุงเทพมหานคร)

**วัดทุ่งเศรษฐี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร อยู่ใกล้กับมหาวิทยาลัยรามคำแหง 2

เดิมบริเวณที่ตั้งวัดนั้นเป็นท้องนาซึ่งชาวบ้านทำนาได้ผลดีจนเรียกกันติดปากว่า *ทุ่งเศรษฐี* เมื่อ พ.ศ. 2528 นางแสวง พัตบุญมา ได้มีจิตศรัทธาบริจาคที่นาเนื้อที่ 18 ไร่ 81 ตารางวา เพื่อถวายให้เป็นที่สร้างวัด การก่อสร้างวัดทุ่งเศรษฐีเริ่มขึ้นตั้งแต่วันที่ 28 เมษายน พ.ศ. 2528 และได้ดำเนินการเรื่อยมา นางแสวงเป็นผู้ขออนุญาตสร้างวัด สมเด็จพระธีรญาณมุนี (สนิธ เขมจารี) กรรมการมหาเถรสมาคม เจ้าคณะภาค 1 และเจ้าอาวาสวัดปทุมคงคา เป็นประธานอุปถัมภ์การก่อสร้างวัด และหลวงพ่อเณร ญาณวินโย ย้ายจากวัดสลุดมาดำเนินการตั้งวัด โดยเริ่มต้นเป็น **สำนักสงฆ์ทุ่งเศรษฐี** จนกระทั่งได้รับการประกาศตั้งเป็นวัดในวันที่ 13 ตุลาคม พ.ศ. 2529

ในปัจจุบันวัดทุ่งเศรษฐีเน้นการเผยแผ่พระพุทธศาสนาในด้านวิปัสสนากรรมฐาน มีการจัดงานเทศกาลงานบุญประจำปีในวันสำคัญทางศาสนาโดยมีประชาชนในหมู่บ้านทุ่งเศรษฐีและใกล้เคียงเข้าร่วมพิธีพร้อมกับพระภิกษุสามเณร ปูชนียวัตถุที่สำคัญของวัดคือ *หลวงพ่อทุ่งเศรษฐี* ปัจจุบันพระราชพัฒนโสภณ (วินัย ญาณวินโย) ดำรงตำแหน่งเจ้าอาวาส

## อ้างอิง

ทุ่งเศรษฐี
วัดสุขใจ

**วัดสุขใจ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร มีที่ดินตั้งวัด 12 ไร่ 31 ตารางวา อาณาเขตทิศเหนือยาว 1 เส้น 18 วา 2 ศอก ติดต่อกับที่ดินเอกชน ทิศตะวันออกยาว 7 เส้น 10 วา ติดต่อกับลำรางและที่ดินเอกชน ทิศใต้ยาว 2 เส้น 16 วา ติดต่อกับคลองสองตะวันออก และทิศตะวันตกยาว 7 เส้น 6 วา ติดต่อกับลำรางและที่ดินเอกชน

วัดสุขใจตั้งขึ้นเมื่อ พ.ศ. 2440 โดยมีนายสุขเป็นผู้อุทิศที่ดินสร้างวัด เมื่อสร้างเสร็จตั้งชื่อวัดว่า **วัดสุขศรีตรีราษฎร์ศรัทธาธรรม** ต่อมาเปลี่ยนชื่อมาเป็น "วัดสุขใจ" และใช้มาชื่อนี้จนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2448 เขตวิสุงคามสีมากว้าง 10 เมตร ยาว 16 เมตร ปัจจุบัน พระครูมนูญวรธรรม (เดชา) ดำรงตำแหน่งเจ้าอาวาส

พื้นที่ตั้งวัดเป็นที่ราบลุ่ม ด้านหน้าวัดอยู่ทางทิศใต้ มีคลองสองตะวันออกผ่าน อาคารเสนาสนะได้แก่ อุโบสถ กว้าง 7 เมตร ยาว 19 เมตร เป็นอาคารคอนกรีตเสริมเหล็ก ฝาผนังก่ออิฐถือปูน กุฏิสงฆ์ จำนวน 12 หลัง หอสวดมนต์ เป็นอาคารคอนกรีต และศาลาการเปรียญ เป็นอาคารไม้ใต้ถุนสูง 

## รายนามเจ้าอาวาส
* หลวงพ่อปัน
* หลวงพ่อสถิตอรรถคุณ
* พระครูมนูญวรธรรม (เดชา)

## อ้างอิง

สุขใจ
วัดเจียระดับ

**วัดเจียระดับ** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระครูสุภัทรวิหารการ (เกียรติศักดิ์ ฐิติโก) ดำรงตำแหน่งเจ้าอาวาส

วัดเจียระดับเดิมมีฐานะเป็น **สำนักสงฆ์เจียระดับ** ซึ่งได้รับการถวายที่ดินจากตาวินและยายเล็กเมื่อ พ.ศ. 2523 นายสุทิน พาหุกุล เป็นผู้ขออนุญาตสร้างวัดกับทางราชการ และกระทรวงศึกษาธิการประกาศตั้งเป็นวัดเมื่อวันที่ 13 ตุลาคม พ.ศ. 2529 จากนั้นมีการส่งพระมาอยู่ที่วัด 4–5 รูป แต่อยู่ไม่ได้เพราะมีความลำบากมาก สมเด็จพระมหาวีรวงศ์ (วิน ธมฺมสาโร) จึงส่งพระครูสุภัทรวิหารการมาเป็นเจ้าอาวาส ท่านได้ดำเนินการสร้างวัดต่อมา จนกระทั่งวันที่ 30 พฤศจิกายน พ.ศ. 2561 พระครูสุภัทรวิหารการได้ละสังขารไปและมีพิธีพระราชทานเพลิงศพเมื่อวันที่ 23 มีนาคม พ.ศ. 2562 พระครูสังฆรักษ์เกียรติศักดิ์ ฐิติโก หลานของพระครูสุภัทรวิหารการ ได้เข้ารับตำแหน่งเจ้าอาวาสสืบต่อมา

วัดเจียระดับมีการจัดงานประเพณีแบบท้องถิ่นภาคใต้ในวันสารทเดือนสิบ มีการทำบุญเลี้ยงพระและบังสุกุลเพื่ออุทิศส่วนบุญส่วนกุศลแด่บรรพบุรุษผู้ล่วงลับ มีพิธีแห่หมฺรับและชิงเปรตซึ่งจัดขึ้นเป็นประจำทุกปี

## อ้างอิง

เจียระดับ
วัดคอลาด

**วัดคอลาด** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 11 บ้านคอลาด ตำบลบางบ่อ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 25 ไร่ 2 งาน 3 ตารางวา

วัดคอลาดสร้างเมื่อประมาณ พ.ศ. 2353 โดยขุนพุชประมูลเป็นผู้ดำเนินการสร้างวัดนี้ขึ้นมา วัดได้รับพระราชทานวิสุงคามสีมาเมื่อประมาณ พ.ศ. 2358 ในด้านการศึกษา วัดมีโรงเรียนสอนพระปริยัติธรรมซึ่งเปิดสอนเมื่อ พ.ศ. 2499 นอกจากนี้ยังมีโรงเรียนประชาบาลสอนระดับประถมศึกษา และมีห้องสมุดอีกด้วย

พื้นที่ตั้งวัดเป็นที่ราบลุ่ม มีลำคลองแวดล้อมทั้งสี่ด้าน ภายในวัดมีอาคารเสนาสนะในวัดได้แก่ อุโบสถ กว้าง 7 เมตร ยาว 15 เมตร ก่อสร้างตามแบบหลังเก่า ที่ฝาผนังด้านในเขียนภาพพุทธประวัติ และประดิษฐานพระประธานซึ่งสร้างแบบพระพุทธโสธรจำลอง หน้าตักกว้าง 2 เมตร กุฏิสงฆ์ จำนวน 10 หลัง ส่วนมากเป็นอาคารไม้ทรงไทย หอสวดมนต์ สร้างเมื่อ พ.ศ. 2500 และศาลาการเปรียญ สร้างเมื่อ พ.ศ. 2476

## รายนามเจ้าอาวาส
* พระอาจารย์เขียว
* พระอาจารย์เบี้ยว 
* พระอาจารย์นนท์ 
* อาจารย์ต่วน 
* พระอุปัชฌาย์ป่วน 
* พระอาจารย์ปาง 
* พระครูเอียง 
* พระครูวิมลศีลขันธ์ 
* พระครูขันติสาราธิคุณ

## อ้างอิง

คอลาด
วัดคลองบ้านใหม่

**วัดคลองบ้านใหม่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ ถนนเทิดราชัน แขวงสีกัน เขตดอนเมือง กรุงเทพมหานคร

## ประวัติ
**วัดคลองบ้านใหม่** ก่อตั้งเมื่อวันที่ 11 มิถุนายน พ.ศ. 2527 เดิมมีชื่อว่า **วัดสันติบุญมาราม** สร้างขึ้นด้วยจิตศรัทธาของ **นางบุญมา สุลักขณะ** ผู้บริจาคที่ดินสร้างวัดจำนวน 20 ไร่ โดยมี **พระครูสันตินนทคุณ** (หลวงพ่อสันติ) วัดแหลมสุวรรณาราม (จังหวัดสุราษฎร์ธานี) ดำรงตำแหน่งเจ้าอาวาสวัดรูปแรก ซึ่งท่านได้บุกเบิกวัดโดยสร้างถาวรวัตถุ อาทิ พระพุทธชินราชจำลอง และศาลาการเปรียญหลังเดิม ที่ปัจจุบันได้ปรับปรุงเป็นศาลาเพิ่มบุญ

ระหว่างปี พ.ศ. 2540 - 2548 **พระครูสังฆรักษ์สิทธิ ถาวรธมฺโม** เจ้าอาวาสวัดคลองบ้านใหม่รูปที่สอง เป็นพระนักเทศน์ที่มีชื่อเสียงในรายการวิทยุธรรมเพื่อนใจทาง **สถานีวิทยุกองพลที่ 1 รักษาพระองค์** และ **สถานีวิทยุข่าวจราจรและความปลอดภัย สวพ.91**

ต่อมาเมื่อ **พระครูปริยัติคุณาทร (องอาจ อคฺคปญฺโญ ป.ธ.4)** ดำรงตำแหน่งเจ้าอาวาสวัดในปี พ.ศ. 2549 ท่านได้ริเริ่มพัฒนาวัด ด้วยการสร้างถาวรวัตถุ เพื่อประโยชน์ในพระพุทธศาสนา อาทิ อุโบสถจัตุรมุข **หลวงพ่อทองสมหวัง** พระประธานภายในอุโบสถ กุฏิสงฆ์ วิหารล้านนา หอระฆัง รวมถึงศาลาปฏิบัติธรรม เพื่อให้ฆราวาสใช้ปฏิบัติกรรมฐาน และศาสนกิจในวันสำคัญทางพระพุทธศาสนา

## รูปภาพ

File:Wat Klong Ban Mai 1.jpg|อุโบสถและศาลาเพิ่มบุญ  วัดคลองบ้านใหม่
File:Wat Klong Ban Mai 2.jpg|วิหารล้านนา  วัดคลองบ้านใหม่
File:Wat Klong Ban Mai 3.jpg|วิหารล้านนา  วัดคลองบ้านใหม่
File:Wat Klong Ban Mai 4.jpg|อุโบสถ  วัดคลองบ้านใหม่
File:Wat Klong Ban Mai 5.jpg|หลวงพ่อทองสมหวัง  วัดคลองบ้านใหม่
File:Wat Klong Ban Mai 6.jpg|ภายในอุโบสถ  วัดคลองบ้านใหม่
File:Wat Klong Ban Mai 7.jpg|วิหารล้านนา  วัดคลองบ้านใหม่
File:Wat Klong Ban Mai 8.jpg|วิหารล้านนา  วัดคลองบ้านใหม่


## รายนามเจ้าอาวาส

## อ้างอิง
เซ็นทรัล เวสต์เกต

**เซ็นทรัล เวสต์เกต** () เป็นศูนย์การค้าขนาดใหญ่แห่งหนึ่งในประเทศไทย ตั้งอยู่บนพื้นที่ 98 ไร่ 1 งาน 96.1 ตารางวา บริเวณทางแยกต่างระดับบางใหญ่ (จุดตัดถนนกาญจนาภิเษก ถนนรัตนาธิเบศร์ และทางหลวงพิเศษหมายเลข 81) ในท้องที่หมู่ที่ 6 บ้านคลองพุทรา ตำบลเสาธงหิน อำเภอบางใหญ่ จังหวัดนนทบุรี บริหารงานโดยบริษัท เซ็นทรัลพัฒนา จำกัด (มหาชน) มีขนาดใหญ่เป็นอันดับที่ 3 ในประเทศไทย รองจากเซ็นทรัลเวิลด์และไอคอนสยาม แต่มีพื้นที่ขายมากที่สุดเป็นอันดับที่ 1 ในประเทศไทย รองรับกลุ่มเป้าหมายในจังหวัดนนทบุรี กรุงเทพมหานครฝั่งตะวันตก รวมถึงจังหวัดภาคกลางและภาคตะวันตก 17 จังหวัด เปิดให้บริการอย่างเป็นทางการเมื่อวันที่ 28 สิงหาคม พ.ศ. 2558

## การจัดสรรพื้นที่
เซ็นทรัล เวสต์เกต ประกอบด้วยพื้นที่สำคัญดังนี้
* เซ็นทรัล เดอะสโตร์ แอท เวสต์เกต
** ดอง ดอง ดองกิ
* ท็อปส์
** ท็อปส์ เดลี่ (ชื่อเดิม แฟมิลี่มาร์ท)
* ศูนย์อาหารฟู้ดพาทิโอ
* เพาเวอร์บาย 
* ซูเปอร์สปอร์ต
* บีทูเอส
* ออฟฟิศเมท
* เอสบี ดีไซน์ สแควร์
* อิเกีย สาขาบางใหญ่ ซึ่งมีขนาดพื้นที่ใหญ่ที่สุดในประเทศไทย และเคยเป็นหนึ่งในสาขาใหญ่ที่สุดในเอเชียตะวันออกเฉียงใต้
* นิโตริ
* สถานออกกำลังกายเวอร์จิ้น แอ็คทีฟ
* สวนสนุก เมกา ฮาร์เบอร์แลนด์ เวสต์เกต ซึ่งเป็นสวนสนุกในร่มขนาดใหญ่ที่สุดในโลก
* ศูนย์ประชุมเวสต์เกตฮอลล์
* โรงภาพยนตร์เวสต์เกต ซีนีเพล็กซ์ โดยเมเจอร์ ซีนีเพล็กซ์ กรุ้ป จำนวน 12 โรง ในจำนวนนี้มีโรงภาพยนตร์ไอแมกซ์ เลเซอร์ และคิดส์ ซีเนม่า ระบบละ 1 โรง
* ออโต้วัน

โดยมีทางเชื่อมไปยังสถานีตลาดบางใหญ่ ที่ชั้น 2

### พื้นที่จัดสรรในอดีต
* โดราเอมอน คอมมิคเวิลด์ (ตั้งแต่วันที่ 28 สิงหาคม 2558 - 10 มกราคม 2559) ได้ปรับปรุงเป็นสวนสนุกเมกา ฮาร์เบอร์แลนด์ เวสต์เกต
* ท็อปส์ ซูเปอร์สโตร์ สาขาเวสต์เกต (โซนพลาซา) ได้ปรับปรุงเป็นท็อปส์
* ท็อปส์ มาร์เก็ต ฟู้ด แอนด์ ไวน์ สาขาเวสต์เกต (โซนเซ็นทรัล) ได้ย้ายไปยังท็อปส์ สาขาเวสต์เกต (โซนพลาซา)
* แฟมิลี่มาร์ท สาขาเวสต์เกต ได้ปรับปรุงเป็นท็อปส์ เดลี่
* ศูนย์อาหารฟู้ดพาร์ค ได้ปรับปรุงเป็นศูนย์อาหารฟู้ดพาทิโอ

## การคมนาคม

* รถไฟฟ้ามหานคร สายฉลองรัชธรรม: สถานีตลาดบางใหญ่
**รถโดยสารที่ผ่าน**
* รถเมล์สาย 51(2-8) วัดปรางค์หลวง - บางเขน
* รถเมล์สาย 127(2-19) บางบัวทอง - บางลำพู
* รถเมล์สาย 134(2-20) ม.บัวทองเคหะ - หมอชิต 2
* รถเมล์สาย 337 ปทุมธานี - เดอะมอลล์งามวงศ์วาน
* รถเมล์สาย 356 มธ.ศูนย์รังสิต - บางใหญ่
* รถเมล์สาย 516(2-25) ม.บัวทองเคหะ - เทเวศร์
* รถเมล์สาย 680 รังสิต - สวนสมเด็จ - บางใหญ่
* สองแถว 1024 (หัวฟ้า) บางบัวทอง - บางใหญ่ - ท่าน้ำนนทบุรี
* สองแถว 1026 บางใหญ่ - ศรีประวัติ
* สองแถว 1136 หมู่บ้านพฤกษา 3 - วัดลาดปลาดุก - บางใหญ่
* 9918(บขส.) กรุงเทพ (หมอชิต 2) - ด่านเจดีย์สามองค์
* รถเมล์สาย 2-28(177) บางบัวทอง - สวนลุมพินี
* รถเมล์สาย 2-29 MRT คลองบางไผ่ - เซ็นทรัลพระราม 2
* รถเมล์สาย 2-33(134ก) ม.บัวทองเคหะ - สถานีบางซื่อ

## อ้างอิง

## แหล่งข้อมูลอื่น

* 
* 
* 

หมวดหมู่:ศูนย์การค้าในจังหวัดนนทบุรี
หมวดหมู่:สิ่งก่อสร้างในอำเภอบางใหญ่
เวสต์เกต
หมวดหมู่:ก่อตั้งในประเทศไทยในปี พ.ศ. 2558
หมวดหมู่:ศูนย์การค้าที่ก่อตั้งในปี พ.ศ. 2558
วัดบางด้วนใน

**วัดบางด้วนใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านสุขประชากร ตำบลบางด้วน อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 54 ตารางวา มีที่ธรณีสงฆ์จำนวน 1 แปลง เนื้อที่ 7 ไร่ พื้นที่ตั้งวัดเป็นที่ราบลุ่ม เป็นสวนมะพร้าว มีคลองสาธารณะออกแม่น้ำเจ้าพระยา อีกด้านหนึ่งมีทางรถยนต์ออกถนนสุขุมวิท ปัจจุบันพระครูสมุทรสุตปาพจน์ (สุวัช โอภาโส) ดำรงตำแหน่งเจ้าอาวาส

วัดบางด้วนในตั้งวัดเมื่อ พ.ศ. 2426 โดยมีนายกร นายพ่วง และนายสุข ต้นตระกูลยืนยง เป็นผู้ถวายที่ดิน 6 ไร่ และดำเนินการสร้างวัด เดิมมีชื่อว่า **วัดสุขกร** ต่อมาเปลี่ยนชื่อวัดเป็น "วัดบางด้วนใน" ตามชื่อท้องที่ที่ตั้งวัด (ยังมีวัดบางด้วนอีกแห่งคือวัดบางด้วนนอก) วัดได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 และได้รับพระราชทานวิสุงคามสีมาครั้งที่ 2 เมื่อวันที่ 13 มีนาคม พ.ศ. 2528 ด้านการศึกษา ทางวัดได้ให้ทางราชการสร้างโรงเรียนประชาบาลขึ้นในที่วัด 

อาคารเสนาสนะประกอบด้วยอุโบสถกว้าง 8 เมตร ยาว 24 เมตร ภายในประดิษฐานพระประธาน เป็นพระพุทธชินราชจำลอง มีภาพจิตรกรรมฝาผนังในอุโบสถ มหาเจดีย์พุทธยันตรีสุขใจ และศาลาทรงไทย 2 ชั้น ปูชนียวัตถุสำคัญอื่น ๆ ได้แก่ พระทันใจ

## อ้างอิง

บางด้วนใน
วัดกระโจมทอง (จังหวัดนนทบุรี)

**วัดกระโจมทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดกระโจม ตำบลวัดชลอ อำเภอบางกรวย จังหวัดนนทบุรี

วัดกระโจมทองเป็นวัดเก่าแก่ สันนิษฐานว่าสร้างขึ้นประมาณ พ.ศ. 1910 ในสมัยสมเด็จพระรามาธิบดีที่ 1 แห่งกรุงศรีอยุธยา และเป็นวัดร่วมสมัยกับวัดปรางค์หลวงในอำเภอบางใหญ่ ว่ากันว่าเดิมบริเวณนี้เคยเป็นที่ตั้งกระโจมที่ประทับของพระเจ้าอู่ทอง ปัจจุบันยังคงหลงเหลือพระวิหารของหลวงพ่ออู่ทองลักษณะคล้ายพระอุโบสถ ฝาผนังหนาประมาณ 80 เซนติเมตร ภายในประดิษฐานพระพุทธรูปสมัยอู่ทองยุคต้นจำนวน 3 องค์ โดยมีพระพุทธรูปองค์กลางที่มีขนาดใหญ่เรียกว่า *หลวงพ่ออู่ทอง* ปัจจุบันสภาพวิหารชำรุดมาก คงเหลือเพียงผนังด้านข้างและด้านหลัง เศียรพระพุทธรูปทั้ง 3 องค์ก็ถูกขโมยตัดไปทั้งหมด 

วัดได้รับการบูรณะและพัฒนามาตั้งแต่ปี พ.ศ. 2512 โดยหลวงพ่อสุทัศน์ โกสโล เจ้าอาวาสรูปปัจจุบัน วัดได้รับพระราชทานวิสุงคามสีมาครั้งหลังเมื่อวันที่ 3 กันยายน พ.ศ. 2525 ทางวัดได้มีการจัดพิธีบวชเนกขัมมะทั้งผู้หญิงและผู้ชายเป็นประจำทุกปี อีกทั้งยังเป็นสถานที่จัดประชุมสัมมนาพระวิปัสสนาจารย์ทั่วประเทศ ซึ่งจะมีการแสดงพระธรรมเทศนา ถวายผ้าป่าสามัคคี ทำวัตร สวดมนต์ เจริญจิตตภาวนา เป็นต้น

## อ้างอิง

กระโจมทอง
วัดพุทธจักรมงคลชยาราม

**วัดพุทธจักรมงคลชยาราม** เป็นวัดราษฎร์สังกัดคณะสงฆ์มหานิกาย และเป็นสาขาหนึ่งของวัดสุทัศนเทพวรารามราชวรมหาวิหาร ตั้งอยู่ในแขวงฉิมพลี เขตตลิ่งชัน กรุงเทพมหานคร ด้านหนึ่งของวัดติดคลองบัว

วัดพุทธจักรมงคลชยารามตั้งวัดเมื่อวันที่ 22 กรกฎาคม พ.ศ. 2530 ผู้ขออนุญาตตั้งวัดคือพลเอก วันชัย เรืองตระกูล ซึ่งเป็นประธานอุปถัมภ์การก่อสร้างฝ่ายฆราวาสด้วย ส่วนผู้ริเริ่มและก่อสร้างวัดคือพระมงคลเทพโมลี ท่านตั้งใจว่าจะสร้างชุมชนผู้สูงอายุไว้รอบวัดเป็นสถานสงเคราะห์ผู้สูงอายุในอนาคต โดยให้มีพร้อมทั้งหน่วยบริการทางสุขภาพ (กาย) และเป็นศูนย์ปฏิบัติธรรม (เพื่อสุขภาพทางจิต) วัดได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533

อาคารเสนาสนะสำคัญได้แก่ อุโบสถก่ออิฐถือปูน 2 ชั้น ภายในประดิษฐานพระประธานนามว่า *หลวงพ่อ​พุทธจักรมงคลชัย​* และวิหารจัตุรมุขซึ่งเป็นที่ประดิษฐาน *หลวงพ่อสุโขทัย* หน้าตัก 99 นิ้ว

## รายนามเจ้าอาวาส
* พระโสภณรัตนาภรณ์ (ประสงค์ อรินฺทโม)
* พระครูปริยัติชัยมงคล (ทวี ฐานธมฺโม)

## อ้างอิง

พุทธจักรมงคลชยาราม
เอลอดี ยูง

**เอลอดี ยูง** (, ; เกิด 22 กุมภาพันธ์ พ.ศ. 2524) เป็นนักแสดงหญิงชาวฝรั่งเศส เธอเป็นที่รู้จักกันดีในบทบาทของเธอในฐานะ อีเลกตรา แนตชอยส์ ในเรื่อง *[[แดร์เดวิล (ภาพยนตร์ชุดทางโทรทัศน์)|แดร์เดวิล]]* ฤดูกาลที่สองของซีรีส์เน็ตฟลิกซ์ในจักรวาลภาพยนตร์มาร์เวล และมินิซีรีส์เน็ตฟลิกซ์เรื่อง *[[เดอะ ดีเฟนเดอร์ส (มินิซีรีส์)|เดอะ ดีเฟนเดอร์ส]]*

## นาย สราวุธใจซื่อ

หมวดหมู่:นักแสดงฝรั่งเศส
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
สตีเฟน ไรเดอร์

**สตีเฟน ไรเดอร์** () เป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักจากการรับบท เบลค ทาวเวอร์ ในซีรีส์มาร์เวลเรื่อง *[[แดร์เดวิล (ภาพยนตร์ชุดทางโทรทัศน์)|แดร์เดวิล]]*, พลเรือเอกสตีเฟน ดับเบิลยู. โรชอน ในภาพยนตร์เรื่อง *[[The Butler]]* และ อีริค มิลล์เวิร์ธ ในซีรีส์ของเอบีซีเรื่อง *[[Lucky 7 (TV series)|Lucky 7]]*

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
แอนท์-แมน และ เดอะ วอสพ์: ตะลุยมิติควอนตัม

***แอนท์-แมน และ เดอะ วอสพ์: ตะลุยมิติควอนตัม*** () เป็นภาพยนตร์ซุปเปอร์ฮีโร่สัญชาติอเมริกันที่สร้างจากตัวละครมาร์เวลคอมิกส์ชื่อ สกอตต์ แลง / แอนท์-แมน และ โฮป แวน ไดน์ / วอสพ์ ผลิตโดยมาร์เวลสตูดิโอส์  และจัดจำหน่ายโดยวอลต์ดิสนีย์สตูดิโอส์โมชันพิกเชอส์  เป็นภาคต่อของ *[[มนุษย์มดมหากาฬ]]* (2015) และ *[[แอนท์-แมน และ เดอะ วอสพ์]]* (2018) และเป็นส่วนหนึ่งของจักรวาลภาพยนตร์มาร์เวล (MCU) ภาพยนตร์เรื่องนี้กำกับโดย เพย์ตัน รีด จากบทภาพยนตร์โดย เจฟฟ์ เลิฟเนสส์ และนำแสดงโดย พอล รัด รับบทเป็น แลง และ อีแวนเจไลน์ ลิลลี เป็น แวน ไดน์ ร่วมกับ จอนาทัน เมเจอส์, แคทริน นิวตัน, เดวิด ดัสมอลเชิน, เคที โอไบรอัน, วิลเลียม แจ็กสัน ฮาร์เปอร์, บิล เมอร์เรย์, มิเชลล์ ไฟฟ์เฟอร์, คอรีย์ สโตลล์และไมเคิล ดักลาส

แผนสำหรับภาพยนตร์*แอนท์-แมน* เรื่องที่สามได้รับการยืนยันในเดือนพฤศจิกายน พ.ศ. 2562 โดย รีด และ รัด จะกลับมา เลิฟเนสส์ได้รับการว่าจ้างภายในเดือนเมษายน พ.ศ. 2563 โดยการพัฒนาของภาพยนตร์เรื่องนี้จะเริ่มขึ้นในช่วงการระบาดทั่วของโควิด-19 ชื่อของภาพยนตร์เรื่องนี้และสมาชิกใหม่ได้รับการประกาศในเดือนธันวาคมปี พ.ศ. 2563 การถ่ายทำจะเริ่มในต้นเดือนกุมภาพันธ์ปี พ.ศ. 2564 ในตุรกีและจะถ่ายทำในแอตแลนตา, ลอนดอน และลอสแอนเจลิสด้วย

*แอนท์-แมน และ เดอะ วอสพ์: ตะลุยมิติควอนตัม* ออกฉายในสหรัฐในวันที่ 17 กุมภาพันธ์ พ.ศ. 2566 ซึ่งเป็นส่วนหนึ่งของระยะห้าของ MCU ภาพยนตร์ได้รับการตอบรับอย่างผสม นักวิจารณ์ชื่นชมการแสดงของรัด เมเจอส์และไฟฟ์เฟอร์ การสร้างภาพด้วยเทคนิคพิเศษและดนตรีประกอบ แต่วิจารณ์โครงเรื่อง บทภาพยนตร์และโทนของภาพยนตร์ที่แตกต่างจากภาคก่อน ๆ *แอนท์-แมน และ เดอะ วอสพ์: ตะลุยมิติควอนตัม* ทำเงิน 476 ล้านดอลลาร์สหรัฐทั่วโลก

## นักแสดง
* พอล รัด รับบท สกอตต์ แลง / แอนท์-แมน
* อีแวนเจไลน์ ลิลลี รับบท โฮป แวน ดายน์ / วอสพ์
* จอนาทัน เมเจอส์ รับบท แคงผู้พิชิต
* แคทริน นิวตัน รับบท แคสซี แลง
* เดวิด ดัสมอลเชิน รับบท เว็บ 
* เคที โอไบรอัน รับบท เจนทอร์รา
* วิลเลียม แจ็กสัน ฮาร์เปอร์ รับบท ควอซ 
* บิล เมอร์เรย์ รับบท ลอร์ดไครลาร์
* มิเชลล์ ไฟฟ์เฟอร์ รับบท เจเน็ต แวน ดายน์
* คอรีย์ สโตลล์ รับบท แดร์เรน ครอส / โมด็อค
* ไมเคิล ดักลาส รับบท แฮงก์ พิม

## อ้างอิง

## แหล่งข้อมูลอื่น

* MARVEL PHASE 5 การปูทาง สู่โลกใบใหม่! 
* Ant-Man and the Wasp: Quantumania  ที่ Modemovie

หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ผจญภัยจินตนิมิตอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่ถ่ายทำในไพน์วูดสตูดิโอส์
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์เกี่ยวกับจักรวาลคู่ขนาน
หมวดหมู่:ภาพยนตร์ 4 ดีเอ็กซ์
วีโรเซลล์

**วีโรเซลล์**  เป็นสายพันธุ์เซลล์ที่ใช้เพาะเลี้ยง
เป็นเซลล์เนื้อเยื่อบุผิวที่ดั้งเดิมได้จากไตของลิงเขียวแอฟริกา (African green monkey) สกุล *Chlorocebus* (เดิมสปีชีส์ *Cercopithecus aethiops* แต่ปัจจุบันจำแนกออกเป็นหลายกลุ่ม)
นักวิทยาศาสตร์ญี่ปุ่นคู่หนึ่งที่มหาวิทยาลัยชิบะ (Chiba University) ในเมืองชิบะเป็นผู้พัฒนาขึ้นในปี1962
ชื่อเดิมย่อมาจากคำว่า  ในภาษาเอสเปรันโตซึ่งหมายความว่า "ไตเขียว" โดยคำว่า "vero" เองหมายความว่า "ความจริง"

## อ้างอิง

หมวดหมู่:การเพาะเลี้ยงเซลล์
อุทกภัยจากธารน้ำแข็งแตกในรัฐอุตตราขัณฑ์ พ.ศ. 2564

**อุทกภัยจากธารน้ำแข็งแตกที่รัฐอุตตราขัณฑ์ พ.ศ. 2564** เริ่มต้นในวันที่ 7 กุมภาพันธ์ พ.ศ. 2564 ในพื้นที่แวดล้อมของอุทยานแห่งชาตินันทาเทวีในเทือกเขาหิมาลัยช่วงครหวาลส่วนนอก ในรัฐอุตตราขัณฑ์ ประเทศอินเดีย เชื่อกันว่าเกิดจากดินถล่ม, หิมะถล่ม หรืออุทกภัยจากการแตกของธารน้ำแข็ง นำไปสู่อุทกภัยในพื้นที่ของอำเภอจาโมลี โดยเฉพาะในแม่น้ำฤษีคงคา, แม่น้ำธาวลีคงคา ซึ่งไปสู่แม่น้ำอลักนันทะ ซึ่งเป็นต้นน้ำสำคัญหนึ่งของแม่น้ำคงคา มีรายงานยอดผู้เสียชีวิตอยู่ที่ 70 ราย และมีรายงานผู้สูญหายอีกมากกว่า 200 ราย

## อ้างอิง

หมวดหมู่:ภัยพิบัติในปี พ.ศ. 2564
หมวดหมู่:ประเทศอินเดียในปี พ.ศ. 2564
หมวดหมู่:อุทกภัยในประเทศอินเดีย
หมวดหมู่:รัฐอุตตราขัณฑ์
หมวดหมู่:อุทกภัยในปี พ.ศ. 2564
เอ9 ทีวี

**เอ9 ทีวี** () เป็นสถานีโทรทัศน์ตุรกีที่เริ่มออกอากาศในวันที่ 21 มีนาคม ค.ศ. 2011 ผ่านดาวเทียมทืร์กซัต รายการส่วนใหญ่มีเนื้อหาทางศาสนาและภาษาอังกฤษ ซึ่งให้ความสำคัญกับรังสรรค์นิยมมากกว่าการวิวัฒนาการและลัทธิดาร์วิน เนื้อหาจำนวนมากนำเสนอโดยนักรังสรรค์นิยมอิสลามและผู้นำลัทธิ อัดนัน ออกทาร์ (รู้จักกันในชื่อ ฮารุน ยาฮ์ยา) ใน ค.ศ. 2018 ช่องนี้ถูกปรับไปบางครั้งโดยสภาสูงสุดในด้านวิทยุกับโทรทัศน์ (Radio and Television Supreme Council; RTÜK)

## รายการ
* สารคดีของฮารุน ยาฮ์ยา
* Adnan Oktar'ın sohbet programları (ทอล์กโชว์ของอัดนัน ออกทาร์) (ตุรกี, อังกฤษ)
* Building Bridges (ความเห็นถึงคุณสมบัติผู้นำจากทั่วโลก)
* Ahir Zaman ve Yaratılış Delilleri (วันสิ้นโลกและหลักฐานการสร้าง)
* İttihad-ı İslam (สหภาพอิสลาม)
* Adil Yargı
* สารคดีสำหรับเด็ก

## อ้างอิง

## แหล่งข้อมูลอื่น
*Official site  
*A9 TV YouTube Channel 
*A9 TV Turkey at LyngSat Address

หมวดหมู่:สถานีโทรทัศน์ในประเทศตุรกี
หมวดหมู่:ช่องและสถานีโทรทัศน์ที่ก่อตั้งใน ค.ศ. 2011
หมวดหมู่:ช่องและสถานีโทรทัศน์ที่ยุบเลิกใน ค.ศ. 2018
มัสยิดเต้าไว่

**มัสยิดเต้าไว่** หรือ **มัสยิดฮาร์บิน** () เป็นมัสยิดในอำเภอเต้าไว่ ฮาร์บิน มณฑลเฮย์หลงเจียง ประเทศจีน เป็นมัสยิดที่ใหญ่ที่สุดในมณฑลเฮย์หลงเจียง

## ประวัติ
มัสยิดเดิมสร้างขึ้นในรัชสมัยจักรพรรดิกวังซฺวี่แห่งราชวงศ์ชิงใน ค.ศ. 1897 จากนั้นมีการขยายต่อเติมอาคารใน ค.ศ. 2003

## สถาปัตยกรรม
บริเวณมัสยิดประกอบด้วยโถงละหมาด สำนักงาน และสิ่งอำนวยความสะดวกอื่น ๆ ครอบคลุมพื้นที่ 426 ตารางเมตร โถงละหมาดตั้งอยู่กลางพื้นที่ที่อยู่ตรงข้ามประตูหลัก โดยสามารถจุคนได้ถึง 600 คน

## ดูเพิ่ม
* ศาสนาอิสลามในประเทศจีน
* รายชื่อมัสยิดในประเทศจีน

## อ้างอิง

หมวดหมู่:สิ่งก่อสร้างและโครงสร้างในฮาร์บิน
หมวดหมู่:มัสยิดที่สร้างเสร็จใน ค.ศ. 1897
พระเจ้าฟาตาเฟฮี ตูอิปูโลตูที่ 2

**พระเจ้าฟาตาเฟฮี ตูอิปูโลตูที่ 2** () หรือเป็นที่รู้จักในพระนามว่า **พระเจ้าตูอิปูโลตูอิลางีตูโอเตเอา** () ซึ่งมีความหมายว่า "*พระมหากษัตริย์แห่งปูโลตู [ฟิจิ] (ที่ถูกฝัง) ในสุสานหลวงนภาร้อยชั้น*" เป็นตูอิโตงาพระองค์ที่ 35 แห่งจักรวรรดิตูอิโตงา พระองค์เป็นพระราชโอรสในพระเจ้าฟากานาอะนาอา ตูอิโตงารัชกาลก่อนหน้ากับพระนางโตโงเตอาโมเฮโอโฟ พระธิดาในตูอิกาโนกูโปลูที่ 4 จากพระนามของพระองค์ทำให้นักวิชาการคาดได้ว่าในรัชสมัยของพระองค์มีอิทธิพลของฟีจีต่อการเมืองท้องถิ่นเป็นอย่างมาก ซึ่งอาจเกิดจากการสร้างพันธมิตรระหว่างกัน โดยเฉพาะอย่างยิ่งพระนามของพระองค์เอง "ปูโลตู" ก็เป็นสิ่งสะท้อนว่าที่มาดั้งเดิมของพระองค์นั้นมาจากฟีจี ในรัชสมัยของพระองค์ตูอิกาโนกูโปลูถือได้ว่ามีอิทธิพลสูง จากการที่โมเฮโอโฟมีที่มาจากราชตระกูลนั้น เมื่อพระองค์สวรรคต เจ้าชายเปาสืบราชสมบัติต่อทั้งที่ไม่ใช่พระโอรสองค์โตหรือประสูติแต่โมเฮโอโฟหลัก ทั้งนี้มีการสันนิษฐานว่าพระองค์อาจเป็นผู้เลือกรัชทายาทด้วยพระองค์เองโดยข้ามลำดับการสืบราชสมบัติตามปกติ

## อ้างอิง
### อ้างอิง

### แหล่งข้อมูล
* 
* 

หมวดหมู่:ตูอีโตงา
หมวดหมู่:พระมหากษัตริย์ตองงา
สินเชื่อ

[thumb|right|200px|[บัตรเครดิตเป็นรูปแบบหลักของสินเชื่อ]]
**สินเชื่อ** (; ) เป็นความไว้วางใจซึ่งให้ฝ่ายหนึ่งมอบเงินหรือทรัพยากรแก่อีกฝ่ายหนึ่งซึ่งฝ่ายหลังไม่ใช้คืนแก่ฝ่ายแรกทันที (หรือทำให้เกิดหนี้สิน) แต่ให้สัญญาว่าจะชดใช้หรือคืนทรัพยากรอย่างเดียวกันหรือสิ่งอื่นที่มีมูลค่าเท่ากันในภายหลัง หรือกล่าวได้อีกอย่างว่าสินเชื่อเป็นวิธีการทำให้ภาวะตอบสนองกันเป็นทางการ บังคับใช้ตามกฎหมายได้ และขยายรวมถึงกลุ่มคนขนาดใหญ่ซึ่งไม่มีความเกี่ยวข้องสัมพันธ์กัน

ทรัพยากรที่ให้กันนี้อาจเป็นเงิน (เช่น การให้เงินกู้) หรืออาจเป็นสินค้าหรือบริการ (เช่น สินเชื่อผู้บริโภค) เครดิตครอบคลุมการผ่อนชำระทุกรูปแบบ ผู้ให้สินเชื่อ เรียกว่า *เจ้าหนี้* หรือ *ผู้ให้ยืม* ส่วนผู้รับสินเชื่อ เรียกว่า *ลูกหนี้* หรือ *ผู้ยืม*

## อ้างอิง


หมวดหมู่:หนี้สิน
มะลิ (เพลง)

"**มะลิ**" เป็นซิงเกิลที่ 3 ของซีจีเอ็มโฟร์ตีเอต โดยประกาศเปิดตัวเมื่อวันที่ 9 กุมภาพันธ์ พ.ศ. 2564 ใน CGM48 SPECIAL LIVE 1st Debut Anniversaryและได้มีการเปิดตัวเพลงอย่างเป็นทางการครั้งแรกในงาน CGM48 3rd SINGLE “มะลิ FIRST PERFORMANCE“ เมื่อวันที่ 21 มีนาคม พ.ศ. 2564 ณ ลานหน้าศูนย์การค้า เซ็นทรัลเฟสติวัลเชียงใหม่ โดยนับเป็นเพลงหลักเพลงแรกที่เป็นเพลงต้นฉบับไม่ได้ใช้เพลงแปลจากทางต้นสังกัด

## รายชื่อเพลง

## สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "**ตัวหนา**" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

### มะลิ

;
* ทีมซี : ปุณยวีร์ จึงเจริญ, รินะ อิซึตะ
* เค็งคิวเซย์ : นภัสนันท์ ธรรมบัวชา, กชพร ลีละทีป, ปัณฑิตา คูณทวี, รวินดา อลัน, **วิทิตา สระศรีสม**, มาณิฌา เอี่ยมดิลกวงศ์, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

### Chain of love
;
* ทีมซี : ปุณยวีร์ จึงเจริญ, รินะ อิซึตะ
* เค็งคิวเซย์ : นภัสนันท์ ธรรมบัวชา, กชพร ลีละทีป, **ปัณฑิตา คูณทวี,** รวินดา อลัน, วิทิตา สระศรีสม, มาณิฌา เอี่ยมดิลกวงศ์, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

### บ้านแห่งหัวใจ
;
* ทีมซี : ปุณยวีร์ จึงเจริญ, รินะ อิซึตะ
* เค็งคิวเซย์ : นภัสนันท์ ธรรมบัวชา, กชพร ลีละทีป, ภัทรธิดา จงประสานเกียรติ, ปัณฑิตา คูณทวี, รวินดา อลัน, ศุภาพิชญ์ ศรีไพโรจน์, มานิตา จันทร์ฉาย, วิทิตา สระศรีสม, เคียล่า ซื่อหยุน คู, พิมพ์นารา ร่ำรวยมั่นคง, **มาณิฌา เอี่ยมดิลกวงศ์**, พิชญธิดา สนธิศักดิ์วรรณะ, รพีพรรณ แช่มเจริญ, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, ณิชารีย์ สังขทัต ณ อยุธยา, ชุติปภา รัตนกรญาณวุฒิ, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

## อ้างอิง

หมวดหมู่:ผลงานของศิลปินไทย
หมวดหมู่:ซีจีเอ็มโฟร์ตีเอต 
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:ผลงานกลุ่มเพลงป็อป 
หมวดหมู่:เพลงภาษาไทย
หมวดหมู่:ซิงเกิลในปี พ.ศ. 2564
กาบริเอล เมร์กาโด

**กาบริเอล อิบัน เมร์กาโด** (; เกิด 18 มีนาคม ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับอัลรอยยันในกาตาร์สตาร์สลีก

## สโมสรอาชีพ
### เริ่มต้นอาชีพ
เมร์กาโดเกิดที่ปูเอร์โตมาดริน, ชูบุต เขาเริ่มต้นอาชีพโดยลงเล่นให้กับราซิน ในวันที่ 21 กุมภาพันธ์ 2007 ซึ่งแพ้ให้กับซานโลเรนโซ 0–1 หลังจากนั้นเขาจึงได้กลายเป็นผู้เล่นตัวจริงให้กับราซิน

ในเดือนกรกฎาคม ปี 2007 เมร์กาโดย้ายไปร่วมทีมเอสตูเดียนเตสด้วยราคา 800,000 ดอลลาร์และสิทธิ์ 50 เปอร์เซ็นต์ในตัวเขา เขาได้แชมป์อาร์เปตูรากับทีมได้ในฤดูกาลแรกที่ลงเล่นและอยู่กับสโมสรจนถึงปี 2012 และย้ายไปร่วมทีมริเบร์เปลตในเดือนกรกฎาคม ปี 2012
### เซบิยา
วันที่ 4 สิงหาคม 2016 เซบิยาได้เซ็นสัญญาซื้อตัวเมร์กาโดจากริเบร์เปลตเป็นเวลา 3 ปีและมีค่าตัวตามรายงาน 2.5 ล้านยูโรและมีส่วนแบ่ง 20 เปอร์เซ็นต์ให้กับริเบร์เปลตสำหรับการขายครั้งถัดไป โดยเขาถูกซื้อเพื่อแทนที่โกเกอดีตกัปตันทีม

เขาทำประตูแรกในการลงเล่นให้กับทีมเมื่อวันที่ 20 กันยายน 2016 ในนัดที่ชนะเรอัลเบติส 1–0

### อัลรอยยัน
ในวันที่ 11 มิถุนายน 2019 อัลรอยยันได้ประกาศเซ็นสัญญาเมร์กาโดไปร่วมทีม
## การเล่นทีมชาติ
### ชุดเยาวชน
เมร์กาโดลงเล่นให้กับอาร์เจนตินา รุ่นอายุไม่เกิน 20 ปี ในการแข่งขันฟุตบอลเยาวชนชิงแชมป์อเมริกาใต้ 2007 ที่ประเทศปารากวัย และได้ร่วมแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา
### ชุดใหญ่
เมร์กาโดลงเล่นให้กับทีมชาติอาร์เจนตินาครั้งจากการเรียกตัวของหัวหน้าผู้ฝึกสอนดิเอโก มาราโดนา ในเกมกระชับมิตรที่ชนะจาเมกา 2–1 เมื่อวันที่ 10 กุมภาพันธ์ 2010 จากนั้นเมร์กาโดถูกเรียกเป็นตัวจริงให้กับอาร์เจนตินาในการแข่งขันโกปาอาเมริกาเซนเตนาริโอ และได้ลงเล่นในนัดชิงชนะเลิศที่พบกับชิลี ซึ่งแพ้ไปในการดวลลูกโทษ 4–2

ในเดือนพฤษภาคม 2018 เมร์กาโดมีชื่ออยู่ในรายชื่อ 35 คน ในการแข่งขันฟุตบอลโลก 2018 และท้ายสุดเขาได้มีชื่อ 23 คนสุดท้ายในการเข้าแข่งขัน ในฟุตบอลโลกรอบ 16 ทีมสุดท้ายที่พบกับฝรั่งเศส เมื่อวันที่ 30 มิถุนายน เขาสามารถทำประตูให้กับทีมได้ แต่สุดท้ายอาร์เจนตินาตกรอบโดยแพ้ฝรั่งเศส 4–3
## สถิติอาชีพ
### ทีมชาติ

### ประตูในนามทีมชาติ
*ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่ฟาซิโอทำประตูได้*

## เกียรติประวัติ

### สโมสร
**เอสตูเดียนเตส**
*ปริเมราดิบิซิออน: 2010 Apertura

**ริเบร์เปลต**
*ปริเมราดิบิซิออน: Torneo Final 2014
*โกปากัมปีโอนาโต: 2013–14
*โกปาซูดาเมริกานา: 2014
*เรโกปาซูดาเมริกานา: 2015
*โกปาลิเบร์ตาโดเรส: 2015
*โกปาซูรูกาบันก์: 2015
*โกปาอาร์เจนตินา: 2016

### ทีมชาติ
**อาร์เจนตินา รุ่นอายุไม่เกิน 20 ปี**
*ฟุตบอลโลกเยาวชน ยู 20: 2007
**อาร์เจนตินา**
*ซูเปร์กลาซิโกเดลัสอาเมริกัส: 2017
## อ้างอิง

## แหล่งข้อมูลอื่น
*

หมวดหมู่:กองหลังฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกาเซนเตนาริโอ
หมวดหมู่:ผู้เล่นกลุบอัตเลติโกริเบร์เปลต
หมวดหมู่:ผู้เล่นราซินกลุบเดอาเบยาเนดา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเซบิยา‎
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:บุคคลจากรัฐชูบุต
ดนัยฤทธิ์ วัชราภรณ์

**ดนัยฤทธิ์ วัชราภรณ์** อดีตสมาชิกสภาผู้แทนราษฎรจังหวัดศรีสะเกษ 5 สมัย เป็นบุตรสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษ

## ประวัติ
ดนัยฤทธิ์ วัชราภรณ์ เกิดเมื่อวันที่ 21 เมษายน พ.ศ. 2496 เป็นบุตรของนายสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษหลายสมัย และเป็นน้องชายของนายปิยะณัฐ วัชราภรณ์ อดีตรัฐมนตรีหลายกระทรวง

## การทำงาน
ดนัยฤทธิ์ วัชราภรณ์ ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม คู่กับสง่า วัชราภรณ์ บิดา ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคกิจสังคมเช่นเดียวกัน

ต่อมาในปี พ.ศ. 2538 ได้ย้ายไปร่วมงานกับพรรคชาติไทย และได้รับเลือกตั้งเป็นสมัยที่ 3 รวมทั้งในปี พ.ศ. 2539 ได้รับเลือกตั้งเป็นสมัยที่ 4 ในสังกัดพรรคความหวังใหม่ จากนั้นในปี พ.ศ. 2543 ได้ย้ายไปร่วมงานกับพรรคไทยรักไทย และลงสมัครรับเลือกตั้งเป็น ส.ส.สมัยที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แต่ต่อมาถูกสั่งให้มีการเลือกตั้งใหม่ (ใบเหลือง) 

ในปี 2561 เขาได้เข้าร่วมงานกับพรรคพลังพลเมืองไทย ของสัมพันธ์ เลิศนุวัฒน์ และรับตำแหน่งรองเลขาธิการพรรค แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาย้ายไปสังกัดพรรคพลังประชารัฐ และลงสมัครรับเลือกตั้งในระบบบัญชีรายชื่อ แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดศรีสะเกษ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:นักการเมืองพรรคชาติไทย
หมวดหมู่:พรรคเอกภาพ
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคเพื่อไทย
หมวดหมู่:พรรคเศรษฐกิจ
หมวดหมู่:พรรคพลังประชารัฐ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ชนชั้นขยะปฏิวัติจักรวาล

**ชนชั้นขยะปฏิวัติจักรวาล** (; ) เป็นภาพยนตร์บันเทิงคดีแนวอวกาศของเกาหลีใต้ปี พ.ศ. 2564 กำกับโดย โจ ซอง-ฮี นำแสดงโดย ซง จุง-กิ, คิม แท-รี, จิน ซอน-คยู และยู แฮ-จิน  ถือได้ว่าเป็นภาพยนตร์อวกาศเรื่องแรกของเกาหลี  เผยแพร่ในเน็ตฟลิกซ์ เมื่อวันที่ 5 กุมภาพันธ์ พ.ศ. 2564 

## นักแสดง
* ซง จุง-กิ รับบท Tae-ho - อดีตผู้บัญชาการของ Space Guards และ UTS Genius คนแรก
* คิม แท-รี รับบท กัปตัน Jang - อดีตเจ้าหน้าที่หน่วยรบพิเศษซึ่งภายหลังได้ละทิ้งตำแหน่งของเธอเพื่อสร้างองค์กรโจรสลัดของเธอเอง เธอพยายามลอบสังหารซีอีโอเจมส์ซัลลิแวนซึ่งลูกเรือโจรสลัดทั้งหมดของเธอถูกสังหาร
* จิน ซอน-คยู รับบท Tiger Park - อดีตราชายาเสพติดที่หนีออกจากโลกหลังจากถูกจับและถูกตัดสินประหารชีวิต
* ยู แฮ-จิน รับบท Robot Bubs - อดีตหุ่นยนต์ทหารพยายามประหยัดค่าบริการยืนยันเพศของเธอ
* ริชาร์ด อาร์มิเทจ รับบท James Sullivan - CEO ของ UTS
* Kim Mu-yeol รับบท Kang Hyeon-u - พ่อของ Kang Kot-nim และเป็นนักวิทยาศาสตร์
* Park Ye-rin พากย์เป็น Dorothy/Kang Kot-nim - เชื่อกันครั้งแรกว่าเป็นหุ่นยนต์ ซึ่งจริงๆแล้วเธอเป็นมนุษย์ที่พ่อของเธอฉีดนาโนบอทเพื่อเป็นทางเลือกสุดท้ายในการรักษาเธอ

## อ้างอิง
เคาน์เตอร์ คนล่าปีศาจ

**เคาน์เตอร์ คนล่าปีศาจ** (;  )  เป็นละครชุดทางโทรทัศน์ของเกาหลีใต้ที่นำแสดงโดย โจ บยอง-กยู, ยู จุน-ซัง, คิม เซ-จ็อง และ Yeom Hye-ran  สร้างจากเว็บการ์ตูนเรื่อง *Amazing Rumor* ใน Daum โดย Jang Yi มีศูนย์กลางเรื่องอยู่ที่ตัวละครชื่อ So Mun เด็กมัธยมปลายพิการที่ถูกคัดเลือกให้เป็นส่วนหนึ่งของ เคาน์เตอร์ ซึ่งเป็นกลุ่มนักล่าอาถรรพณ์ที่ค้นหาและต่อสู้กับวิญญาณชั่วร้ายที่หลบหนีจากชีวิตหลังความตายเพื่อสิงร่างมนุษย์ 

## หมายเหตุ

## อ้างอิง

หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์เกาหลีใต้ในปี พ.ศ. 2563
ค
วัดปลักไม้ลาย

**วัดปลักไม้ลาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านปลักไม้ลาย ตำบลทุ่งขวาง อำเภอกำแพงแสน จังหวัดนครปฐม มีเนื้อที่ 92 ไร่ 1 งาน 97 ตารางวา พระครูสุธรรมนาถ (สมนึก นาโถ) เป็นเจ้าอาวาสในปัจจุบัน

วัดปลักไม้ลายประกาศตั้งวัดเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2536

วัดปลักไม้ลายมีสวนป่าสมุนไพร เป็นสวนป่าที่มีสมุนไพรไทยประมาณ 500 ชนิดในเนื้อที่ประมาณ 92 ไร่ เป็นแหล่งท่องเที่ยวที่ได้รับความนิยมแห่งหนึ่งในจังหวัดนครปฐม เป็นป่าที่ราบต่ำดั้งเดิม มีทั้งไม้ล้มลุกอายุสั้นและอายุยาวหลายปี ไม้เลื้อย ไม้พุ่ม ไม้ต้นขนาดเล็ก ขนาดกลาง และขนาดใหญ่หลายคนโอบ เช่น ขัดมอญ ตระกูลขิงข่าไพล เสี้ยว ขี้เหล็กป่า กระโดน มะเกลือ มะค่าโมงแดง อ้อยช้าง ก๋างขี้มอด เถาวัลย์แดง ผักหวานป่า แจงดองดึง ตะโกนา ตะเคียนทอง ตะลุมพุก เถาวัลย์เปรียง สะเดา ทองหลางป่า ฯลฯ ต้นไม้แต่ละต้นมีป้ายบอกชื่อและสรรพคุณกำกับไว้ รวมทั้งมีวิทยากรนำชมสวนสมุนไพรให้กับผู้ที่สนใจทุกวัน ประชาชนสามารถพักค้างคืนได้ นอกจากนี้ภายในวัดยังมีการนวดไทยแผนโบราณ การอบสมุนไพร มีเครื่องดื่มสมุนไพรและอาหารประเภทสมุนไพร ตลอดจนการอบรมจิตและการปฏิบัติธรรม

## อ้างอิง

ปลักไม้ลาย
วัดบางวันทอง

**วัดบางวันทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหัวหาด ตำบลเหมืองใหม่ อำเภออัมพวา จังหวัดสมุทรสงคราม ทิศเหนือจรดคลองแควอ้อม ส่วนทิศตะวันตกจรดคลองบางวันทอง

วัดบางวันทองเป็นวัดเก่าแก่โบราณ ไม่ทราบว่าใครเป็นผู้สร้าง โบราณวัตถุที่ยังหลงเหลืออยู่ได้แก่แผ่นศิลาแดงเก่า ๆ และพระพุทธรูปที่ปรักหักพังเป็นต้น วัดเดิมอยู่ในคลอง (บางวันทอง) ไม่ทราบว่าชื่อวัดอะไร ต่อมามีคหบดีครอบครัวหนึ่ง สามีชื่อ วัน ภรรยาชื่อ ทอง เห็นว่าวัดตั้งอยู่ในทำเลที่ไม่สะดวกต่อการเดินทาง จึงได้บริจาคทรัพย์ของตนเพื่อย้ายวัดมาอยู่ปากคลอง (บางวันทอง) และริมฝั่งคลองแควอ้อม และได้ตั้งชื่อวัดว่า "วัดบางวันทอง" ตามนามผู้บริจาค ดังปรากฏในจารึกบริเวณฐานของพระพุทธรูปซึ่งประดิษฐานอยู่ในอุโบสถ วัดได้รับพระราชทานวิสุงคามสีมาเมื่อ พ.ศ. 2494

อุโบสถหลังใหม่สร้างบริเวณสถานที่เดิม ทาด้วยสีขาวทั้งหลัง หอกลองหรือหอระฆังเก่าอยู่ใกล้พระอุโบสถ ปูชนียวัตถุได้แก่ พระพุทธรูปนาคปรก เป็นพระพุทธรูปเก่าแก่คู่มากับวัด แกะสลักจากศิลาแดง และมีพระพุทธรูปโบราณสมัยสุโขทัย ปางมารวิชัย แกะสลักจากศิลาแดงเช่นกัน อัญเชิญมาจากวัดเดิมในคลองบางวันทองเมื่อ พ.ศ. 2477 ปัจจุบันประดิษฐานอยู่ในวิหารหน้าวัด ชาวบ้านเรียกว่า *หลวงพ่อแดง* มีงานปิดทองในเดือน 11 ของทุกปี

วัดบางวันทองมีเกจิอาจารย์คือ หลวงพ่อตาด ท่านทำยาแผนโบราณช่วยรักษาโรคให้แก่ชาวบ้านและประชาชนทั่วไปที่มาให้ท่านรักษาโรคให้ ศิษย์ของท่านได้ทำเหรียญรูปท่านเพื่อไว้เป็นที่ระลึกในงานถวายเพลิงของท่าน นับว่าเป็นเหรียญเก่าแก่เหรียญหนึ่งของท้องที่

## อ้างอิง

บางวันทอง
หมวดหมู่:โบราณสถานในจังหวัดสมุทรสงคราม
ร็อบ มอร์แกน (นักแสดง)

**ร็อบ มอร์แกน** () เป็นนักแสดงชาวอเมริกัน เป็นที่รู้จักในบทบาทของ เติร์ก บาร์เร็ตต์ ในละครชุดทางโทรทัศน์ในเน็ตฟลิกซ์ของมาร์เวล เรื่อง *[[แดร์เดวิล (ภาพยนตร์ชุดทางโทรทัศน์)|แดร์เดวิล]]*, *[[เจสซิกา โจนส์ (ภาพยนตร์ชุดทางโทรทัศน์)|เจสซิกา โจนส์]]*, *[[ลู้ก เคจ (ภาพยนตร์ชุดทางโทรทัศน์)|ลู้ก เคจ]]*, *[[ไอรอน ฟิสต์ (ละครชุดทางโทรทัศน์)|ไอรอน ฟิสต์]]*, *[[เดอะ ดีเฟนเดอร์ส (มินิซีรีส์)|เดอะ ดีเฟนเดอร์ส]]* และ *[[เดอะ พันนิชเชอร์ (ละครชุดทางโทรทัศน์)|เดอะ พันนิชเชอร์]]* โดยเป็นนักแสดงเพียงคนเดียวที่ได้แสดงครบทั้งหกเรื่อง นอกจากนี้เขายังประสบความสำเร็จในการรับบท "แฮป แจ็กสัน" ในภาพยนตร์ที่ได้รับการเสนอชื่อเข้าชิง 4 รางวัลออสการ์เรื่อง *[[แผ่นดินเดียวกัน]]*

ในปี ค.ศ. 2020 เขาได้รับการจัดให้อยู่ในลำดับที่ 20 ของรายชื่อ "25 นักแสดงที่ยิ่งใหญ่ที่สุดในศตวรรษที่ 21" ของหนังสือพิมพ์เดอะนิวยอร์กไทมส์ 

## ผลงานการแสดง
### ภาพยนตร์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2516
หมวดหมู่:จักรวาลภาพยนตร์มาร์เวล
วินเซนต์ โดนอฟรีโอ

**วินเซนต์ โดนอฟรีโอ** (, ; เกิด 30 มิถุนายน พ.ศ. 2502) เป็นนักแสดง, ผู้อำนวยการสร้าง และผู้กำกับชาวอเมริกัน เขาเป็นที่รู้จักจากรับบทสนับสนุนและแสดงนำทั้งในภาพยนตร์และโทรทัศน์ เขาได้รับการเสนอชื่อเข้าชิงรางวัล Primetime Emmy Award และรางวัลแซทเทิร์น สองรางวัล ซึ่งได้รับหนึ่งรางวัลจากบทบาทสนับสนุนในเรื่อง *[[Men in Black (1997 film)|Men in Black]]* 

บทบาทของเขา ได้แก่ Private Leonard "Gomer Pyle" Lawrence ใน *[[เกิดเพื่อฆ่า]]* (1987), Edgar the Bug ใน *Men in Black* (1997) และ *[[Men in Black: The Series|เดอะซีรีส์]]* (1997–2001), ตำรวจสายสืบเมืองนิวยอร์ก Robert Goren ใน *[[Law & Order: Criminal Intent]]* (2001–10) และ Wilson Fisk / Kingpin ใน *[[แดร์เดวิล (ภาพยนตร์ชุดทางโทรทัศน์)|แดร์เดวิล]]* (2015–2018) โดนอฟรีโอเป็นผู้ได้รับรางวัลแซทเทิร์นและ Jay Award

## อ้างอิง

หมวดหมู่:นักแสดงฝรั่งเศส
หมวดหมู่:บุคคลที่เกิดในปี พ.ศ. 2502
หมวดหมู่:จักรวาลภาพยนตร์มาร์เวล
วัดทุ่งลานนา

**วัดทุ่งลานนา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร มีที่ดินตั้งวัดเนื้อที่ 16 ไร่

วัดทุ่งลานนาสร้างขึ้นโดยมีผู้ยกที่ดินให้สร้างวัดคือ นายขุนทองและนางฉะอ้อน บุญมาเลิศ ยกให้ 10 ไร่ นายกันและนางลิป ปานเถื่อน ยกให้ 4 ไร่ และนางถวิล มีสายทอง ยกให้ 2 ไร่ ผู้ดำเนินการสร้างวัดฝ่ายฆราวาสคือนางถวิล ส่วนผู้ดำเนินการสร้างวัดฝ่ายสงฆ์คือพระครูเนกขัมมคุณาจารย์ (จันทร์แดง คุณวีโร) ได้รับอนุญาตให้สร้างวัดเมื่อวันที่ 15 มกราคม พ.ศ. 2511 กระทรวงศึกษาธิการได้ประกาศตั้งวัดอย่างถูกต้องตามกฎหมายเมื่อวันที่ 21 มกราคม พ.ศ. 2512 โดยใช้ชื่อว่า "วัดทุ่งลานนา (ชมทองผินถวิลอุปถัมภ์)" วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 80 เมตร ได้ประกอบพิธีผูกพัทธสีมาเมื่อวันที่ 14 กุมภาพันธ์ พ.ศ. 2514 ในการนี้ พระบาทสมเด็จพระปรมินทรมหาภูมิพลอดุลยเดชพร้อมด้วยสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินมาทรงตัดลูกนิมิต ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2515

อาคารเสนาสนะได้แก่ อุโบสถ กว้าง 8.50 เมตร ยาว 24.50 เมตร สร้างเมื่อ พ.ศ. 2511 กุฏิสงฆ์ จำนวน 16 หลัง หอสวดมนต์ กว้าง 10 เมตร ยาว 30 เมตร สร้างเมื่อ พ.ศ. 2512 ศาลาการเปรียญ กว้าง 20.50 เมตร ยาว 38.50 เมตร เป็นอาคารทรงล้านนา นอกจากนั้นยังมีเจดีย์ 1 องค์

## อ้างอิง

ทุ่งลานนา
วัดธรรมคุณาราม

**วัดธรรมคุณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ที่ดินตั้งวัดมีเนื้อที่ 50 ไร่ อาณาเขตทิศเหนือยาว 196 เมตร ติดกับคูและที่ดินเอกชน ทิศตะวันออกยาว 362 เมตร ติดต่อกับคลองขุนราชพินิจใจ ทิศใต้ยาว 196 เมตร ติดต่อกับถนนเลียบคลองพิทยาลงกรณ์ และทิศตะวันตกยาว 362 เมตร ติดต่อกับที่ดินเอกชน

วัดธรรมคุณารามได้รับอนุญาตให้สร้างวัดเมื่อวันที่ 18 พฤศจิกายน พ.ศ. 2508 โดยมีนาวาเอก ช่วง สุขชัย อรุณรังษี เป็นผู้ดำเนินการสร้างวัดในที่ดินซึ่งนายณรงค์และนางอำไพ รักธงไทย ซื้อถวาย กระทรวงศึกษาธิการประกาศตั้งเป็นวัดอย่างถูกต้องตามกฎหมายเมื่อวันที่ 1 กรกฎาคม พ.ศ. 2514 โดยได้ขนานนามวัดเพื่อเป็นเกียรติอนุสรณ์แก่พระครูธรรมพิริยคุณ (หลวงพ่อเต่า) ซึ่งคณะผู้สร้างวัดเลื่อมใสศรัทธา โดยมหาเถรสมาคมได้พิจารณานำคำแรกและคำสุดท้ายของนามสมณศักดิ์ ต่อเข้ากับคำว่า อาราม มาใช้เป็นนามของวัด วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528

อาคารเสนาสนะประกอบด้วยอุโบสถ กว้าง 8 เมตร ยาว 12 เมตร สร้างเมื่อ พ.ศ. 2514 กุฏิสงฆ์ จำนวน 3 หลัง เป็นอาคารคอนกรีต ศาลาการเปรียญ กว้าง 24 เมตร ยาว 24 เมตร สร้างเมื่อ พ.ศ. 2511 เป็นอาคารไม้ 4 มุข ใต้ถุนโปร่ง

## อ้างอิง

ธรรมคุณาราม
วัดเทพนิมิตต์

**วัดเทพนิมิตต์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร ปัจจุบันพระครูศรีปริยัติศาสก์ (สาคร ป.ธ.6) เป็นเจ้าอาวาส				

วัดเทพนิมิตต์ตั้งเป็นสำนักปฏิบัติธรรมเมื่อวันที่ 5 กุมภาพันธ์ พ.ศ. 2519 บนที่ราชพัสดุเนื้อที่ 13 ไร่ 2 งาน 52 ตารางวา โดยรองอธิบดีกรมธนารักษ์ซึ่งเป็นลูกศิษย์พระครูอนุรักษ์ศีลสังวรเป็นผู้ดำเนินการขอใช้ที่ดิน ในช่วงแรกมีฐานะเป็นสำนักสงฆ์ ใช้ชื่อว่า **สำนักปฏิบัติธรรมเทพนิมิตต์** แต่ชาวบ้านเรียกว่า **วัดกลางนา** เพราะในขณะนั้นมีแต่ทุ่งนาล้อมรอบ จากนั้นได้รับการประกาศตั้งเป็นวัดเมื่อวันที่ 9 กรกฎาคม พ.ศ. 2529 พระครูอนุรักษ์ศีลสังวร เจ้าอาวาสรูปแรก ได้ขอให้กรุงเทพมหานครตั้งชื่อว่า "วัดเทพนิมิตต์" โดยให้เหตุผลไว้ในเอกสารประกอบการพิจารณาเรื่องการขอสถาปนาสำนักปฏิบัติธรรมเทพนิมิตต์ขึ้นเป็นพระอาราม ถึงอธิบดีกรมการศาสนา ตามหนังสือลงวันที่ 24 สิงหาคม พ.ศ. 2524 ว่า มีทั้งนายทหารอากาศยศนาวาอากาศตรีและนายทหารบกยศพันตรี กับประชาชนอีกหลาย ๆ คน ได้พากันเล่าเรื่องสิ่งแปลกมหัศจรรย์ที่เกิดขึ้นในทีดินผืนนี้ ที่ดินผืนนี้มีแสงสว่างเกิดขึ้นในเวลาตอนกลางคืน เป็นแสงสว่างรุ่งโรจน์มาก สีขาวนวล โตเท่าขนาดบาตร เป็นอยู่ประมาณ 10 กว่านาทีก็หายไป นาน ๆ จะเกิดขึ้นสักครั้ง (อดีต) เจ้าอาวาสเห็นว่าเป็นมงคล จึงตั้งชื่อสำนักสงฆ์ว่า *เทพนิมิตต์* วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553

## อ้างอิง

เทพนิมิตต์
ไว ชิง โฮ

**ไว ชิง โฮ** (; เกิด 16 พฤศจิกายน ค.ศ. 1943) เป็นนักแสดงภาพยนตร์และโทรทัศน์ชาวฮ่องกง 

เธอปรากฏตัวในบท มาดามเกา ของจักรวาลภาพยนตร์มาร์เวลในเรื่อง *[[แดร์เดวิล (ภาพยนตร์ชุดทางโทรทัศน์)|แดร์เดวิล]]*  (2015–2016), *[[ไอรอน ฟิสต์ (ละครชุดทางโทรทัศน์)|ไอรอน ฟิสต์]]* (2017) และ *[[เดอะ ดีเฟนเดอร์ส (มินิซีรีส์)|เดอะ ดีเฟนเดอร์ส]]* (2017) 

## อ้างอิง

หมวดหมู่:นักแสดงฝรั่งเศส
หมวดหมู่:บุคคลที่เกิดในปี พ.ศ. 2486
หมวดหมู่:จักรวาลภาพยนตร์มาร์เวล
วัดคลองขุนศรี

**วัดคลองขุนศรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองขุนศรี ตำบลขุนศรี อำเภอไทรน้อย จังหวัดนนทบุรี

วัดคลองขุนศรีตั้งวัดเมื่อวันที่ 9 มกราคม พ.ศ. 2452 มีนางทับเป็นผู้ถวายที่ดิน โดยหลวงพ่อมั่งเป็นผู้ดำเนินการสร้างและเป็นเจ้าอาวาสรูปแรก เดิมเป็นวัดที่อยู่ในเขตอำเภอบางเลน จังหวัดนครปฐม ต่อมาทางราชการได้โอนตำบลขุนศรีมาขึ้นกับจังหวัดนนทบุรี ในสมัยเจ้าอาวาสรูปที่ 6 (พระครูพ่วง ถิรจิตฺโต) ชาวบ้านเรียกว่า **วัดขุนศรีเจริญราษฏร์** วัดได้รับพระราชทานวิสุงคามสีมาครั้งหลังเมื่อวันที่ 29 พฤศจิกายน พ.ศ. 2540

วัดมีพระพุทธรูปศักดิ์สิทธิ์ คือ *หลวงพ่อเป๋* ซึ่งสร้างขึ้นในสมัยพระอาจารย์มั่ง (เจ้าอาวาสรูปแรก) สันนิษฐานว่าคราวที่พระอาจารย์มั่งได้ขอบริจาคชนวนมวลสารและโลหะต่าง ๆ จากชาวบ้านในชุมชนตามกำลังศรัทธาเมื่อราว พ.ศ. 2460 เพื่อใช้ในการหล่อหลวงพ่อเป๋ เมื่อหล่อสำเร็จแล้ว ชนวนโลหะที่เหลือจากการหล่อนั้น ได้นำมาจัดสร้างเหรียญหล่อหลวงพ่อเป๋รุ่นแรกขึ้น เล่ากันว่ามีความศักดิ์สิทธิ์และอภินิหารในด้านแคล้วคลาด การค้าขายรุ่งเรือง โชคลาภ และเมตตามหานิยม

## อ้างอิง

คลองขุนศรี
คลองขุนศรี